Как се развива псориазис?
Ускореният растеж на епидермалните клетки нарушава тяхното съзряване. При нормални условия те узряват и се излющват от тялото за период от 28 – 30 дни. Кожните клетки при човек с псориазис узряват само за 3 – 8 дни, след което вместо да се излющят, те се натрупват върху кожната повърхност, образувайки псориатични плаки (лезии). С времето те покриват все по-големи участъци.
Сред провокиращите и обострящи заболяването фактори се открояват: нервно напрежение, стрес, травми по кожата, оперативни интервенции, инфекции, климатични фактори, прекомерен прием на алкохол, тютюнопушене, някои лекарства.
Ускореният растеж на епидермалните клетки нарушава тяхното съзряване. При нормални условия те узряват и се излющват от тялото за период от 28 – 30 дни. Кожните клетки при човек с псориазис узряват само за 3 – 8 дни, след което вместо да се излющят, те се натрупват върху кожната повърхност, образувайки псориатични плаки (лезии). С времето те покриват все по-големи участъци. Псориазис е хронично възпалително заболяване на кожата. Характеризира се с поява на розови или зачервени плаки (лезии), покрити със сребристо-бели люспи. Етиологията на заболяването е неизяснена. Учените все още работят по изясняване на всички провокиращи псориазиса фактори. За момента е доказано, че влияние имат наследственото предразположение, разстройството на имунната система и някои фактори на околната среда. В резултат на тях се ускорява растежа на кожните клетки. В България от псориазис страдат между 1 и 3% от населението. Болшинството от псориазисно болните са хора на възраст между 15 и 30 години. Заболяването обаче може да се развие във всяка възраст, включително при деца и бебета. Статистиката показва, че мъжете и жените са еднакво засегнати от заболяването. НЕ! Псориазисът не е заразен! По никакъв начин не може да се предаде от болен на здрав човек. Плакатен/плаков псориазис – засяга приблизително 80% от пациентите. Характеризира се с появата на плаки по кожата.
Гутатен псориазис – появяват се малки петна, подобни на капчици.
Инвертен псориазис (флексурален псориазис) – проявява се в зоните на кожните гънки.
Пустуларен псориазис – характеризира се с малки жълтеникави мехури, изпълнени с течност.
Еритродермален псориазис – обхвaща голям участък от зачервена кожа. Псориатичният артрит е форма на артритно заболяване, което се среща при хора, страдащи от псориазис. Приблизително 5-10% от пациентите с псориазис развиват псориатичен артрит, най-често между 30 и 50-годишна възраст. Първоначално се диагностицира псориазисът, а артритът обикновено се развива след години като усложнение. Едва при 15% от случаите артритните прояви предхождат кожните оплаквания. Псориазис може да се развие навсякъде. Най-често плаките се локализират върху скалпа, коленете, лактите, дланите, ходилата, гениталиите и по-рядко – по лицето. В някои случаи се засягат и ноктите. Сред провокиращите и обострящи заболяването фактори се открояват: нервно напрежение, стрес, травми по кожата, оперативни интервенции, инфекции, климатични фактори, прекомерен прием на алкохол, тютюнопушене, някои лекарства. Препоръчва се придържане към специализирана диета при псориазис. Необходимо е:
да се приемат повече пресни и необработени храни – плодове, зърнени храни, зеленчуци, риба
да се консумират повече фибри
да се приема допълнително рибено масло или омега-3-мастни киселини (triomega 1000+)
да се ограничи приемът на цитрусови плодове, пържени и рафинирани храни, наситени мастни киселини, захар и бяло брашно
да не се прекалява с алкохола Хидратирането на кожата е основната част от терапията. В по-тежките случаи се прилагат различни видове лечения. При псориазис трябва да се използват специални измиващи средства с подходящо ph. Ваните с масла и соли подпомагат оздравителния процес чрез премахване на плаките и потискане на възпалението. Засега не е разработено универсално лечение. Характерно е, че веднъж възникнал, псориазисът не подлежи на пълно излекуване. С подходяща терапия, назначена от специалист, проявите на псориазис може да се овладеят своевременно, да се постигне изчистване на плаките и изглаждане на кожата. Лечението на заболяването зависи от следните фактори: вид псориазис, тежест на заболяването, засегнати кожни участъци. Използват се главно 3 лечебни подхода: локално лечение, системно лечение и фототерапия (облъчване на засегнатите участъци с ултравиолетова светлина). Използват се следните средства: хидратанти и емолиенти, салицилова киселина, производни на витамин А, аналози на витамин d в комбинация с кортикостероиди (калципотриол и бетаметазон), катран, дитранол, биологични продукти и др. Витамин d аналозите, като калципотриол, регулират процеса на клетъчно делене. В комбинация с кортикостероиди (калципотриол и бетаметазон) те са високо ефективно средство за лечение на псориазис. Тази комбинация е най-широко използваната за локално лечение на лека до умерена форма на псориазис. Биологичните продукти са ново поколение терапевтични средства, потискащи псориатичните възпаления. Прилагат се при средно тежки и тежки плакатни форми на заболяването. Биологичните лечения са много скъпи, затова се препоръчват само на пациенти с тежки симптоми на псориазис, които не се поддават на други лечения. Системната терапия повлиява цялото тяло (за разлика от локално лечение). Прилага се в по-тежките случаи на псориазис и при засягане на ставите (развитие на псориатичен артрит). Поради значителните им нежелани ефекти, те се прилагат само при липса на ефект от локалните средства. Балнео-фототерапията е комбинация от бани с морска вода и изкуствено ултравиолетово облъчване. Използват се соли, които се разтварят в топла вода до определена концентрация и uvb-лъчи със спектър между 300 и 320 nm. puva терапията е комбинация от препарат, повишаващ чувствителността на кожата към ултравиолетови лъчи (псорален) и облъчване с uva-лъчи по схема. При по-тежки случаи може да се наложи хоспитализация на пациента. Резултатите варират според особеностите на пациента и типа на терапията. С правилното лечение подобрение на псориазиса може да се отчете в рамките на няколко седмици. Задача на лекуващия лекар е да прецени най-удачното лечение според състоянието на всеки отделен пациент. Основната задача на пациента е да се придържа стриктно към назначеното лечение. Ако се прилага локално лечение, важно е лекарството да се нанася директно върху псориатичната плака и да се избягва разнасянето му по незасегнатата кожа. Препоръчват се редовни консултации с лекар за своевременно проследяване на ефекта от лечението.